Diari Oficial de la Generalitat Valenciana


Sumari del DOGV 3681, del 04-02-2000 (2000/832)

ORDRE de 10 de gener de 2000, del conseller de Cultura, Educació i Ciència, per la qual es regula el preu públic que ha de percebre la Conselleria de Cultura, Educació i Ciència per la venda de determinada publicació.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/01/10/(1)/dof/vci/html**

### Dades del document

Número de DOGV
:   3681

Data del DOGV
:   04-02-2000

Secció del DOGV
:   I. DISPOSICIONS GENERALS

Número del document
:   2000/832


Data del document
:   10-01-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Conselleria Cultura, Educació i Ciència
    * llista de preus
    * preu autoritzat
    * legislació
    * publicació
    * indústria del llibre

ORDRE de 10 de gener de 2000, del conseller de Cultura, Educació i Ciència, per la qual es regula el preu públic que ha de percebre la Conselleria de Cultura, Educació i Ciència per la venda de determinada publicació. [2000/A832]
  
El Decret 73/1991, de 13 de maig, del Consell de la Generalitat Valenciana (DOGV de 5 de juny de 1991), establix el règim general aplicable als preus públics de la Generalitat Valenciana, així com el procediment de fixació i aprovació de les quanties. L'article 3.1 d'este decret atribuïx al Govern Valencià la competència per a establir la relació de béns, servicis i activitats susceptibles de ser retribuïts per mitjà de preus públics, a proposta conjunta de la Conselleria d'Economia i Hisenda, i de cada una de les conselleries que els presten o de què depenguen els organismes o ens corresponents.
  
En compliment del manament del citat article 3.1, el Decret 227/1991, de 9 de desembre, del Govern Valencià, va determinar els béns, servicis i activitats susceptibles de ser retribuïts per mitjà de preus públics i en va establir una relació posteriorment modificada pel Decret 159/1992, de 28 de setembre (DOGV de 27 de desembre de 1991 i 8 d'octubre de 1992 respectivament).
  
La disposició addicional sisena de la Llei 12/1997, de 23 de desembre, de Taxes de la Generalitat Valenciana, ha donat una nova redacció a l'annex del citat Decret 227/1991, en què es contemplen com a susceptibles de ser retribuïts per mitjà de preus públics els servicis de venda de publicacions i subscripcions a publicacions periòdiques de totes les conselleries.
  
Per tot això, segons s'establix en l'article 3.2 del Decret 73/1991, del Consell de la Generalitat Valenciana, després de l'elaboració de la memòria economicofinancera de què es deriva que els preus proposats cobrixen el cost de l'entrega de béns que amb ells es remunera, i en vista de l'informe favorable de la Direcció General de Tributs de la Conselleria d'Economia i Hisenda,
  
ORDENE
  
Primer. Objecte
  
La present ordre té per objecte la regulació del règim jurídic aplicable als preus públics que ha de percebre la Conselleria de Cultura, Educació i Ciència per la venda de la publicació a què es referix l'apartat 4 de la present ordre.
  
Segon. Pressupost de pagament
  
Constituïx el pressupost de pagament del preu públic regulat en esta ordre, l'adquisició per mitjà de preu de la publicació a què es referix l'apartat anterior.
  
Tercer. Obligats al pagament
  
Són subjectes obligats al pagament del preu públic regulat en la present ordre els adquirents de la publicació a què es referix l'article següent.
  
Quart. Quanties
  
1. El preu públic objecte de la present ordre s'exigirà segons disposa el següent quadre de tarifes:
  
Publicació PTA/unitat Euros/unitat
  
Disposicions legals 1998 3.365 20,22
  
2. Als preus públics a què es referix l'apartat anterior s'aplicarà el tipus de l'impost sobre el valor afegit vigent en el moment d'efectuar-se la venda de la publicació.
  
Quint. Exigibilitat i pagament
  
L'obligació de pagament del preu regulat en la present ordre naixerà quan s'adquirisca la publicació a què es referix l'article anterior.
  
Això no obstant, en el cas de comandes per correu, telèfon o qualsevol altre mitjà de comunicació, el preu s'exigirà anticipadament i caldrà acreditar el pagament abans de l'entrega de la publicació.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 10 de gener de 2000
  
El conseller de Cultura, Educació i Ciència,
  
MANUEL TARANCÓN FANDOS
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI